"Ott mér egy rendőr" - hangzik el gyorsan a mondat és máris visszább vesz a gázból a sofőr.

Annak a bizonyos rendőrök által használt háromlábúnak nincs túl jó hírneve az autósok között, és ahogy valami hasonló tárgy és egy hivatalosnak tűnő személy felbukkan az út mellett, minden sofőr kivétel nélkül csökkenti a sebességét.

Pontosan ezt a tényt használták ki a Heves megyei Szarvaskőn, ahol lakott területen belül egy dombon helyezték el a mellékelt fotókon látható, bajszos és napszemüveges madárijesztő által üzemeltetett, sebességmérőnek tűnő spéci készüléket. Ami mellesleg egy kidobott ócska televíziós készülék, de messziről, a kormány mögül ez persze nem látszik első blikkre.

A hatást pedig sikerül elérni: a helyismerettel nem rendelkező autósok azonnal visszavesznek a tempóból.

© Domina Krisztián

© Domina Krisztián

Ha máskor is tudni szeretne hasonló dolgokról, lájkolja a HVG Autó rovatának Facebook-oldalát.